ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഒറ്റദിവസത്തെ ഏറ്റവുമധികം കോവിഡ് പരിശോധനകള് എന്ന നേട്ടത്തില് ഇന്ത്യ; 24 മണിക്കൂറിനിടെ നടത്തിയത് 21.23 ലക്ഷം പരിശോധനകള്
തുടര്ച്ചയായ അഞ്ചാം ദിനവും 20 ലക്ഷത്തിലേറെ പ്രതിദിന പരിശോധനകള്
36 ദിവസത്തിനുശേഷം പുതിയ പ്രതിദിന രോഗബാധിതരുടെ എണ്ണം 2.4 ലക്ഷം എന്ന ഏറ്റവും കുറഞ്ഞ നിലയില്
പ്രതിദിന രോഗസ്ഥിരീകരണ നിരക്ക് 11.34 ശതമാനമായി കുറഞ്ഞു
പ്രതിദിന കോവിഡ് പരിശോധനകളുടെ എണ്ണത്തില് രാജ്യം പുതിയ നാഴികക്കല്ലു പിന്നിട്ടു. 24 മണിക്കൂറിനിടെ 21.23 ലക്ഷം പരിശോധനകളാണ് രാജ്യത്ത് നടത്തിയത്. തുടര്ച്ചയായി അഞ്ചാം ദിവസമാണ് 20 ലക്ഷത്തിലേറെ പരിശോധനകള് നടത്തുന്നത്. പ്രതിദിനം 25 ലക്ഷത്തിലേറെ പരിശോധനകള് നടത്താനുള്ള ശേഷി ഇന്ത്യക്കുണ്ട്.
കഴിഞ്ഞ 24 മണിക്കൂറിനിടെ 21,23,782 പരിശോധനകളാണ് രാജ്യത്ത് നടത്തിയത്.
പ്രതിദിന രോഗസ്ഥിരീകരണ നിരക്ക് 11.34 ശതമാനമായി കുറഞ്ഞു. മെയ് പത്തിനുശേഷം ഏറ്റവും കുറഞ്ഞ നിലയിലേക്ക് ഇതെത്തുകയും ചെയ്തു.
തുടര്ച്ചയായ ഏഴാം ദിവസവും പ്രതിദിന രോഗബാധിതരുടെ എണ്ണം മൂന്നു ലക്ഷത്തില് കുറവാണ്.
കഴിഞ്ഞ 24 മണിക്കൂറിനിടെ 2,40,842 പേര്ക്കാണു രോഗം ബാധിച്ചത്. 2021 ഏപ്രില് 17നുശേഷമുള്ള ഏറ്റവും കുറഞ്ഞ നിരക്കാണിത്. അന്ന് പ്രതിദിന രോഗബാധിതരുടെ എണ്ണം 2.34 ലക്ഷമായിരുന്നു.
തുടര്ച്ചയായ ഒമ്പതാം ദിവസവും പ്രതിദിന രോഗമുക്തരുടെ എണ്ണം പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 3,55,102 പേരാണ് രോഗമുക്തരായത്.
രാജ്യത്തെ ആകെ രോഗമുക്തരുടെ എണ്ണം നിലവില് 2,34,25,467 ആണ്. ദേശീയ രോഗമുക്തി നിരക്ക് 88.3 ശതമാനം.
രാജ്യത്ത് നിലവില് ചികിത്സയിലുള്ളത് 28,05,399 പേരാണ്. കഴിഞ്ഞ 24 മണിക്കൂറിനിടെ 1,18,001 -ന്റെ കുറവാണുണ്ടായത്. ആകെ രോഗബാധിതരുടെ 10.57 ശതമാനമാണ് നിലവില് ചികിത്സയിലുള്ളത്.
രാജ്യത്ത് ചികിത്സയിലുള്ളവരുടെ 66.88 ശതമാനവും ഏഴു സംസ്ഥാനങ്ങളിലാണ്.
ദേശീയ മരണനിരക്ക് 1.13 ശതമാനമാണ്. കഴിഞ്ഞ 24 മണിക്കൂറിനിടെ 3741 പേരുടെ മരണമാണ് കോവിഡ് ബാധിച്ചെന്നു സ്ഥിരീകരിച്ചത്. ഇതില് 73.88 ശതമാനവും പത്തു സംസ്ഥാനങ്ങളിലാണ്. മഹാരാഷ്ട്രയിലാണ് കൂടുതല്; 682 മരണം. കര്ണാടകത്തില് 451 പേരും മരിച്ചു.
രാജ്യത്ത് ഇതുവരെ കോവിഡ് വാക്സിന് നല്കിയത് 19.5 കോടി പേര്ക്കാണ്. ഇന്നു രാവിലെ ഏഴുവരെയുള്ള താല്ക്കാലിക കണക്കുപ്രകാരം 28,00,808 സെഷനുകളിലായി 19,50,04,184 ഡോസ് വാക്സിനുകളാണ് നല്കിയത്. 97,52,900 ആരോഗ്യ പ്രവര്ത്തകര് ആദ്യഡോസ് വാക്സിനും 67,00,614 പേര് രണ്ടാം ഡോസും സ്വീകരിച്ചു. 1,49,52,345 മുന്നിരപ്രവര്ത്തകര് ആദ്യ ഡോസും 83,26,534 പേര് രണ്ടാം ഡോസും സ്വീകരിച്ചു. 18-44 പ്രായപരിധിയിലുള്ള 99,93,908 ഗുണഭോക്താക്കള് ആദ്യ ഡോസ് വാക്സിന് സ്വീകരിച്ചു. 45-60 പ്രായപരിധിയിലുള്ള 6,06,90,560 പേര് ആദ്യ ഡോസും 97,87,289 പേര് രണ്ടാം ഡോസും സ്വീകരിച്ചു. അറുപതിനുമേല് പ്രായമുള്ള 5,65,55,558 പേര് ആദ്യ ഡോസും 1,82,44,476 പേര് രണ്ടാം ഡോസ് വാക്സിനും സ്വീകരിച്ചു.
നല്കിയ വാക്സിനുകളുടെ 66.27 ശതമാനവും പത്തു സംസ്ഥാനങ്ങളിലാണ്.
പ്രധാനമന്ത്രിയുടെ ഓഫീസ്
ശ്രീ ജവഹർലാൽ നെഹ്റുവിന് അദ്ദേഹത്തിൻ്റെ ജന്മവാർഷിക ദിനത്തിൽ പ്രധാനമന്ത്രി നരേന്ദ്രമോദി ആദരാഞ്ജലികളർപ്പിച്ചു
ഇന്ത്യയുടെ ആദ്യ പ്രധാനമന്ത്രി ശ്രീ ജവഹർലാൽ നെഹ്റുവിന് അദ്ദേഹത്തിൻ്റെ ജന്മവാർഷിക ദിനത്തിൽ പ്രധാനമന്ത്രി
നരേന്ദ്രമോദി ഒരു ട്വിറ്റർ സന്ദേശത്തിലൂടെ ആദരാഞ്ജലികളർപ്പിച്ചു
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ആഗോള കോവിൻ കോൺക്ലേവിനെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ന് നാളെ  ഉച്ചതിരിഞ്ഞു 3 മണിക്ക് കോവിൻ ഗ്ലോബൽ കോൺക്ലേവിൽ പ്രസംഗിക്കും.
പിഎംഒ ട്വീറ്റ് ചെയ്തു, “ശ്രീ ശ്രീ നരേന്ദ്ര മോദി നാളെ കോവിൻ ഗ്ലോബൽ കോൺക്ലേവിനെ അഭിസംബോധന ചെയ്യും, ജൂലൈ 5 വൈകുന്നേരം 3 മണിക്ക്."
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 182.23 കോടി കടന്നു
ന്യൂ ഡൽഹി: മാർച്ച് 24 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം182.23 കോടി  കടന്നു. 2,15,72,370 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 72 ലക്ഷത്തിൽ അധികം  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ രാജ്യത്ത് ചികിത്സയിലുള്ളത് 22,427 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.05% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,531 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,75,588 ആയി. ദേശീയ രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,938 പേർക്കാണ്.
കഴിഞ്ഞ 24 മണിക്കൂറിൽ 6,61,954 പരിശോധനകൾ നടത്തി. 78.49 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.35 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.29 ശതമാനമാണ്.
(Visitor Counter : 111
ആരോഗ്യ, കുടുംബക്ഷേമ മന്ത്രാലയം
കേന്ദ്ര സർക്കാർ ഇതുവരെ 20 കോടിയിലധികം വാക്സിൻ ഡോസുകൾ സംസ്ഥാന/കേന്ദ്രഭരണ പ്രദേശങ്ങൾക്ക് സൗജന്യമായി നൽകി
മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് . സംസ്ഥാനങ്ങൾക്കും/കേന്ദ്ര ഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. ഒപ്പം, വാക്സിനുകളുടെ ഉത്പാദനവും വിതരണവും ശക്തിപ്പെടുത്തുന്നതിനും ആവശ്യമായ നടപടികൾ കേന്ദ്രം സ്വീകരിച്ഛ് വരികയാണ്. ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര ഗവണ്മെന്റ് ഇതുവരെ 20 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി. ഇതിൽ പാഴായതുൾപ്പടെ 18,43,67,772 ഡോസുകളാണ് 2021 മെയ് 14 വരെയുള്ള ശരാശരി കണക്കുകൂട്ടൽ പ്രകാരം, മൊത്തം ഉപഭോഗം ആയി കണക്കാക്കുന്നത് .
സംസ്ഥാനങ്ങളുടെയും കേന്ദ്ര ഭരണപ്രദേശങ്ങളുടെയും പക്കൽ 1.84 കോടിയിലധികം  ഡോസുകൾ ഇപ്പോഴും ലഭ്യമാണ്. സായുധ സേനയ്ക്ക് നൽകിയ വാക്സിൻ കണക്കിൽപ്പെടുത്താത്തതിനാലാണ് വിതരണം ചെയ്ത വാക്സിനേക്കാൾ കൂടുതൽ ഉപഭോഗം  വാക്സിൻ സ്റ്റോക്കില്ലാത്ത സംസ്ഥാനങ്ങൾ കാണിക്കുന്നത്.
കൂടാതെ, അടുത്ത 3 ദിവസത്തിനുള്ളിൽ 50 ലക്ഷത്തിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ലഭ്യമാക്കും.
ആഭ്യന്തരകാര്യ മന്ത്രാലയം
ആര്.എ.എഫ് വാര്ഷികത്തില് സേനാംഗങ്ങള്ക്ക് കേന്ദ്ര ആഭ്യന്തര മന്ത്രി ആശംസകള് നേര്ന്നു
 28ാം വാര്ഷികത്തില് കേന്ദ്ര ആഭ്യന്തര മന്ത്രി ശ്രീ. അമിത് ഷാ ആര്.എ.എഫ് അംഗങ്ങള്ക്കും അവരുടെ കുടുംബാംഗങ്ങള്ക്കും ആശംസകള് നേര്ന്നു.
"ദ്രുത കര്മ്മ സേനയുടെ 28ാം വാര്ഷികത്തില് ആര്.എ.എഫ് അംഗങ്ങള്ക്കും അവരുടെ കുടുംബാംഗങ്ങള്ക്കും ആശംസകള്. ക്രമസമാധാന പാലനവുമായി ബന്ധപ്പെട്ട വെല്ലുവിളികള് കൈകാര്യം ചെയ്യുന്നതില് ആര്.എ.എഫ് എപ്പോഴും മികവു കാട്ടി. നിരവധി മാനുഷിക സേവനപ്രവര്ത്തനങ്ങളിലും യു.എന് സമാധാന ദൗത്യങ്ങളിലുമുള്ള അവരുടെ സമര്പ്പണം ഇന്ത്യക്ക് അഭിമാനം പകര്ന്നു"- ശ്രീ. അമിത് ഷാ പറഞ്ഞു.
1992 ഒക്ടോബറിലാണ് ആര്.എ.എഫ് സ്ഥാപിതമായത്. കലാപം, കലാപ സമാന സാഹചര്യങ്ങള്, ആഭ്യന്തര സുരക്ഷയുമായി ബന്ധപ്പെട്ട കാര്യങ്ങള് എന്നിവ കൈകാര്യം ചെയ്യലാണ് ആര്.എ.എഫിന്റെ പ്രധാന ഉത്തരവാദിത്തങ്ങള്.
മന്ത്രിസഭ
പൊതുജനാരോഗ്യ പരിപാടിയുടെ നടത്തിപ്പ് ശക്തിപ്പെടുത്താന് കേന്ദ്ര മന്ത്രിസഭാ തീരുമാനം
കേന്ദ്ര ഗവണ്മെന്റിന്റെ ആരോഗ്യ സ്ഥപനങ്ങളിലെ അധ്യാപനവും രോഗി ചികില്സാ പരിരക്ഷയും പൊതുജനാരോഗ്യ പരിപാടിയുടെയും നടപ്പാക്കലും ശക്തിപ്പെടുത്താന് കേന്ദ്ര ഗവണ്മെന്റ് തീരുമാനിച്ചു. ഇതിനായി കേന്ദ്ര ഗവണ്മെന്റില് നിന്നും കേന്ദ്ര ഗവണ്മെന്റ് സ്ഥാപനങ്ങളില് നിന്നും കൂടുതല് അനുഭവ പരിചയമുള്ള ഡോക്ടര്മാരെ അധ്യാപനത്തിനു വേണ്ടി മാറ്റി നിയമിക്കുന്നതിനും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
സ്വന്തം മേഖലയില് ചികില്സാ വൈദ്ധ്യമുള്ളവരും 62 വയസിനു മുകളില് പ്രായമുള്ള ഡോക്ടര്മാരെ കേന്ദ്ര ആരോഗ്യ സര്വീസില്  നിന്നും മറ്റ് മന്ത്രാലയങ്ങള്, വകുപ്പുകള്, കേന്ദ്ര ഗവണ്മെന്റ് സ്ഥാപനങ്ങള് എന്നിവിടങ്ങളില് നിന്നു നിയമിക്കും എന്ന ഉറപ്പോടെയാണ് അനുമതി. 2016 ജൂണ് 1നു ചേര്ന്ന കേന്ദ്ര മന്ത്രിസഭാ യോഗത്തിന്റെ തീരുമാനം കൂടുതല് ഫലപ്രദമായി നടപ്പാക്കുന്നതിനു വേണ്ടി ഭേദഗതി ചെയ്താണ് ഈ തീരുമാനമെടുത്തത്.
മുഖ്യഗുണഫലങ്ങള്
മെഡിക്കല് വിദ്യാഭ്യാസം, ചികില്സാ, രോഗി പരിരക്ഷ സേവനങ്ങള് എന്നിവയ്ക്കു വേണ്ടിയും ദേശീയ ആരോഗ്യ പരിപാടികളുടെ നടപ്പാക്കലിനും കൂടുതല് അനുഭവപരിചയവും നേതൃഗുണവുമുള്ള കൂടുതല് കേന്ദ്ര ഗവണ്മെന്റ് ഡോക്ടര്മാരെ ലഭിക്കും എന്നതാണ് ഇതുകൊണ്ടുള്ള ഫലം.
ഗുണഭോക്താക്കള്:
രോഗി, ചികില്സാ പരിരക്ഷയ്ക്കും മെഡിക്കല് അധ്യാപന പ്രവര്ത്തനങ്ങള്ക്കും ദേശീയ ആരോഗ്യ പരിപാടികളുടെ നടപ്പാക്കലിനും മറ്റും കൂടുതല് അനുഭവപരിചയമുള്ള ഡോക്ടര്മാരെ ഈ തീരുമാനത്തിലൂടെ ലഭിക്കും. ഇത് സമൂഹത്തിനു വന്തോതില് ഗുണകരമാകും.
ഇതിന്റെ ഗുണഫലങ്ങള് രാജ്യവ്യാപകമായി ലഭിക്കും.
പശ്ചാത്തലം:
(ഡോക്ടര്മാരുടെ കുറവും പുതുതായി ചേരുന്നവരുടെ എണ്ണക്കുറവും കേന്ദ്ര ആരോഗ്യ സര്വീസിന്റെ വര്ധിച്ച ദൗര്ബല്യവും മൂലമുള്ള പ്രശ്നങ്ങള് പരിഹരിക്കുന്നതിന് കേന്ദ്ര ആരോഗ്യ വകുപ്പിലെ ഡോക്ടര്മാരുടെ വിരമിക്കല് പ്രായപരിധി 65 വയസാക്കി ഉയര്ത്താന് 2016 ജൂണ് 15നു ചേര്ന്ന മന്ത്രിസഭാ യോഗം തീരുമാനിച്ചിരുന്നു. ഇതിനു പുറമേ, മറ്റു മന്ത്രാലയങ്ങളിലും റെയില്വേ ഉള്പ്പെടെയുള്ള വകുപ്പുകളിലും ആയുഷ്, കേന്ദ്ര സര്വകലാശാലകള് മുതലായവയിലെയും ഡോക്ടര്മാരുടെ വിരമിക്കല് പ്രായവും 2017 സെപ്റ്റംബര് 27നു ചേര്ന്ന മന്ത്രിസഭാ യോഗം 65 വയസ്സായി ഉയര്ത്തിയിരുന്നു. മെഡിക്കല് കോളജുകളിലെ ചികില്സാ, രോഗീ പരിരക്ഷ, അധ്യാപന മേഖലകളിലും ആരോഗ്യ പരിപാടികളും പൊതുജനാരോഗ്യ പരിപാടികളും പ്രവര്ത്തനങ്ങളും മറ്റും നടപ്പാക്കുന്നതിന് 62 വയസ്സിനു മുകളില് പ്രായമുള്ള ഡോക്ടര്മാരുടെ സേവനം ആവശ്യമാണ് എന്നതാണ് ഇതിനു കാരണം.
PSR MRD – 522
മന്ത്രിസഭ
ഭ്രമണപഥത്തിലുള്ള 10 വാര്ത്താവിനിമയ ഉപഗ്രഹങ്ങള് ഇന്ത്യാ ഗവണ്മെന്റില് നിന്ന് ന്യൂ സ്പേസ് ഇന്ത്യ ലിമിറ്റഡിന്  കൈമാറുന്നതിനു മന്ത്രിസഭയുടെ അംഗീകാരം
ഇന്ത്യാ ഗവണ്മെന്റിന്റെ പൂര്ണ ഉടമസ്ഥതയില് ബഹിരാകാശ വകുപ്പിന്റെ ഭരണനിയന്ത്രണത്തിലുള്ള പൊതുമേഖലാ സ്ഥാപനമായ ന്യൂ സ്പേസ് ഇന്ത്യ ലിമിറ്റഡിന്  ഭ്രമണപഥത്തിലുള്ള 10 വാര്ത്താവിനിമയ ഉപഗ്രഹങ്ങള് കേന്ദ്ര ഗവണ്മെന്റില് നിന്നു കൈമാറുന്നതിനു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
എന്എസ്ഐഎലിന്റെ അംഗീകൃത ഓഹരി മൂലധനം 1000 കോടി രൂപയില് നിന്ന് 7500 കോടി രൂപയായി ഉയര്ത്താനും കേന്ദ്രമന്ത്രിസഭ അംഗീകാരം നല്കി.
ഈ ആസ്തികള് എന്എസ്ഐഎലിന് കൈമാറുന്നതു മൂലധന വര്ധിത പരിപാടികള്/പദ്ധതികള് യാഥാര്ഥ്യമാക്കുന്നതിനു കമ്പനിക്കാവശ്യമുള്ള സാമ്പത്തിക സ്വയംഭരണാവകാശം നല്കും. അതിലൂടെ സമ്പദ്വ്യവസ്ഥയുടെ മറ്റു മേഖലകള്ക്കു വലിയ തൊഴില് സാധ്യതയും സാങ്കേതികവിദ്യാ ഉപോല്പ്പന്നങ്ങളും വാഗ്ദാനം ചെയ്യും. ഈ അനുമതി ബഹിരാകാശ മേഖലയില് ആഭ്യന്തര സാമ്പത്തിക പ്രവര്ത്തനങ്ങള്ക്കു തുടക്കമിടുമെന്നും ആഗോള ബഹിരാകാശ വിപണിയില് ഇന്ത്യയുടെ പങ്കു വര്ധിപ്പിക്കുമെന്നുമാണു പ്രതീക്ഷ.
ബഹിരാകാശ മേഖലയിലെ പരിഷ്കാരങ്ങള് ആദ്യാവസാനമുള്ള ബഹിരാകാശ വാണിജ്യ പ്രവര്ത്തനങ്ങള് ഏറ്റെടുക്കാനും സമ്പൂര്ണ ഉപഗ്രഹ ഓപ്പറേറ്ററായി പ്രവര്ത്തിക്കാനും എന്എസ്ഐഎലിനെ നിര്ബന്ധിതമാക്കി. ഏകജാലക ഓപ്പറേറ്ററായി പ്രവര്ത്തിക്കുന്ന എന്എസ്ഐഎല് ബഹിരാകാശ മേഖലയില് വ്യവസായം ചെയ്യല് സുഗമമാക്കും. വിപണിയുടെ ചലനാത്മകതയ്ക്കും ഉപഗ്രഹ വാര്ത്താവിനിമയ മേഖലയിലെ ആഗോള പ്രവണതകള്ക്കും അനുസൃതമായി ട്രാന്സ്പോന്ഡറുകളുടെ വില നിശ്ചയിക്കാന് എന്എസ്ഐഎല് ബോര്ഡിന് ഇനി അനുമതി ലഭിക്കും. എന്എസ്ഐഎലിന് അതിന്റെ ആന്തരിക നയങ്ങളും മാര്ഗനിര്ദേശങ്ങളും അനുസരിച്ചു ശേഷി വാഗ്ദാനം ചെയ്യാനും അനുവദിക്കാനും അധികാരമുണ്ട്
-ND-
(
പ്രധാനമന്ത്രിയുടെ ഓഫീസ്
ലൈഫ് മൂവ്മെന്റ്' എന്ന ആഗോള സംരംഭത്തിന് പ്രധാനമന്ത്രി ജൂൺ 5-ന് തുടക്കം കുറിക്കും
പരിസ്ഥിതി ബോധമുള്ള ജീവിതശൈലി സ്വീകരിക്കുന്നതിനുള്ള ആശയങ്ങൾ ക്ഷണിക്കുന്ന 'ലൈഫ് ഗ്ലോബൽ കോൾ ഫോർ പേപ്പറുകൾ' സമാരംഭിക്കും
ലൈഫ് എന്ന ആശയം പ്രധാനമന്ത്രി ഗ്ലാസ്ഗോയിൽ കാലാവസ്ഥ ഉച്ചകോടിയിൽ അവതരിപ്പിച്ചത്
'ബുദ്ധിരഹിതവും വിനാശകരവുമായ ഉപഭോഗം' എന്നതിനുപകരം 'മനസ്സോടെയുള്ളതും ആസൂത്രിതവുമായ ഉപയോഗത്തിൽ' ഇത് ശ്രദ്ധ കേന്ദ്രീകരിക്കുന്നു
പ്രധാനമന്ത്രി ശ്രീ നരേന്ദ്ര മോദി 2022 ജൂൺ 5 ന് വൈകുന്നേരം 6 മണിക്ക് വീഡിയോ കോൺഫറൻസിംഗിലൂടെ ആഗോള സംരംഭമായ ‘ലൈഫ് സ്റ്റൈൽ ഫോർ ദ എൻവയോൺമെന്റ്  പ്രസ്ഥാനത്തിന് തുടക്കം കുറിക്കും. ലോകമെമ്പാടുമുള്ള വ്യക്തികളെയും സമൂഹങ്ങളെയും സംഘടനകളെയും പരിസ്ഥിതി ബോധമുള്ള ഒരു ജീവിതശൈലി സ്വീകരിക്കുന്നതിന് സ്വാധീനിക്കാനും പ്രേരിപ്പിക്കാനും അക്കാദമിക്, സർവ്വകലാശാലകൾ, ഗവേഷണ സ്ഥാപനങ്ങൾ മുതലായവയിൽ നിന്ന് ആശയങ്ങളും നിർദ്ദേശങ്ങളും ക്ഷണിക്കുന്ന 'ലൈഫ് ഗ്ലോബൽ കോൾ ഫോർ പേപ്പേഴ്സ്' ആരംഭിക്കും. പരിപാടിയിൽ പ്രധാനമന്ത്രി മുഖ്യപ്രഭാഷണവും നടത്തും.
ബിൽ & മെലിൻഡ ഗേറ്റ്സ് ഫൗണ്ടേഷൻ കോ-ചെയർമാൻ ബിൽ ഗേറ്റ്സിന്റെ പങ്കാളിത്തത്തിനും പരിപാടി സാക്ഷ്യം വഹിക്കും. കാലാവസ്ഥാ സാമ്പത്തിക ശാസ്ത്രജ്ഞൻ ലോർഡ് നിക്കോളാസ് സ്റ്റേൺ, നഡ്ജ് തിയറിയുടെ രചയിതാവ് ലോർഡ് കാസ് സൺസ്റ്റീൻ, വേൾഡ് റിസോഴ്സ് ഇൻസ്റ്റിറ്റ്യൂട്ട് പ്രസിഡന്റും സിഇഒയുമായ പ്രൊഫ. ശ്രീ. അനിരുദ്ധ ദാസ്ഗുപ്ത , യുഎൻഇപി ഗ്ലോബൽ ഹെഡ് ഇംഗർ ആൻഡേഴ്സൺ യുഎൻഡിപി ഗ്ലോബൽ ഹെഡ് അക്കിം സ്റ്റെയ്നർ, ലോകബാങ്ക് പ്രസിഡന്റ് ഡേവിഡ് മാൽപാസ് തുടങ്ങിയവരും സംബന്ധിക്കും.
കഴിഞ്ഞ വർഷം ഗ്ലാസ്ഗോയിൽ നടന്ന ഐക്യരാഷ്ട്രസഭയുടെ കാലാവസ്ഥാ വ്യതിയാന സമ്മേളനത്തിൽ ലൈഫ് എന്ന ആശയം പ്രധാനമന്ത്രി അവതരിപ്പിച്ചിരുന്നു . ഈ ആശയം പരിസ്ഥിതി ബോധമുള്ള ഒരു ജീവിതശൈലിയെ പ്രോത്സാഹിപ്പിക്കുന്നു, അത് 'ബുദ്ധിരഹിതവും വിനാശകരവുമായ ഉപഭോഗം' എന്നതിനുപകരം 'മനസ്സോടെയുള്ളതും ആസൂത്രിതവുമായ ഉപയോഗത്തിൽ' ശ്രദ്ധ കേന്ദ്രീകരിക്കുന്നു.
-ND-
(
പ്രധാനമന്ത്രിയുടെ ഓഫീസ്
ജാലിയൻ വാലാബാഗ് രക്തസാക്ഷികൾക്ക് പ്രധാനമന്ത്രി ആദരാഞ്ജലിഅർപ്പിച്ചു
1919-ലെ ഈ ദിനത്തിൽ ജാലിയൻ വാലാബാഗിൽ രക്തസാക്ഷികളായവർക്ക് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. ജാലിയൻ വാലാബാഗ് സ്മാരകത്തിന്റെ നവീകരിച്ച സമുച്ചയത്തിന്റെ ഉദ്ഘാടന വേളയിൽ കഴിഞ്ഞ വർഷത്തെ പ്രസംഗവും ശ്രീ മോദി പങ്കുവെച്ചിട്ടുണ്ട്.
ഒരു ട്വീറ്റിൽ പ്രധാനമന്ത്രി പറഞ്ഞു :
"1919-ൽ ഈ ദിവസം ജാലിയൻ വാലാബാഗിൽ രക്തസാക്ഷിത്വം വരിച്ചവർക്ക് ആദരാഞ്ജലികൾ. അവരുടെ സമാനതകളില്ലാത്ത ധൈര്യവും ത്യാഗവും വരും തലമുറകളെ പ്രചോദിപ്പിക്കും. കഴിഞ്ഞ വർഷം ജാലിയൻവാലാബാഗ് സ്മാരകത്തിന്റെ നവീകരിച്ച സമുച്ചയത്തിന്റെ ഉദ്ഘാടന വേളയിലെ എന്റെ പ്രസംഗം പങ്കിടുന്നു: https://t.co/zjqdqoD0q2"
(
വാണിജ്യ വ്യവസായ മന്ത്രാലയം
സൗരോർജ്ജം, പ്രതിരോധ വ്യാപാരം, സൈനിക വിനിമയം, ഭൗതിക-ഡിജിറ്റൽ അടിസ്ഥാന സൗകര്യങ്ങൾ, ആരോഗ്യ സംരക്ഷണം, ഔഷധങ്ങൾ എന്നിവയുടെ മേഖലകളിൽ ആഫ്രിക്കയുമായുള്ള പങ്കാളിത്തം ശക്തിപ്പെടുത്താൻ ഇന്ത്യ പദ്ധതിയിടുന്നു: ശ്രീ പിയൂഷ് ഗോയൽ
ഇരു രാജ്യങ്ങളുടെയും അഭിലാഷങ്ങൾ നിറവേറ്റുന്നതിനായി നാല് സുപ്രധാന മേഖലകളിൽ ആഫ്രിക്കയുമായുള്ള പങ്കാളിത്തം ശക്തിപ്പെടുത്താൻ ഇന്ത്യ പദ്ധതിയിടുന്നു. സൗരോർജ്ജമാണ് ആദ്യ മേഖല. ശുദ്ധമായ ഊർജ്ജവും ഊർജ്ജ സുരക്ഷയും പ്രദാനം ചെയ്യാനും ആഫ്രിക്കയിൽ കൂടുതൽ തൊഴിലവസരങ്ങൾ സൃഷ്ടിക്കാനും ഇത് സഹായകമാകും. ഇന്ത്യൻ മഹാസമുദ്ര മേഖലയിലെ പ്രതിരോധ വ്യാപാരവും സൈനിക വിനിമയവും മെച്ചപ്പെടുത്തുകയും കവചിത വാഹനങ്ങളുടെയും ആളില്ലാ വിമാനങ്ങളുടെയും നിർമ്മാണവും ആണ് രണ്ടാമത്തേത്. ഭൗതിക, ഡിജിറ്റൽ അടിസ്ഥാന സൗകര്യങ്ങൾ, ഐടി/കൺസൾട്ടൻസി, പ്രോജക്ട് എക്സ്പോർട്സ് എന്നിവയാണ് മൂന്നാമത്തേത്. ആരോഗ്യ സംരക്ഷണ, ഔഷധ മേഖലയാണ് നാലാമത്തേത്.
ഇന്ത്യ-ആഫ്രിക്ക വളർച്ചാ പങ്കാളിത്തം സംബന്ധിച്ച CII-EXIM ബാങ്ക് കോൺക്ലേവിന്റെ ഉദ്ഘാടന പരിപാടിയിൽ സംസാരിക്കവെ, വർഷങ്ങൾ കൊണ്ട് ഉരുത്തിരിഞ്ഞ ചരിത്രപരമായ സമാനതകൾ, വ്യാപാര ബന്ധം, സിനിമയോടുള്ള സ്നേഹം എന്നിവ ആധാരമാക്കി ഇന്ത്യയും ആഫ്രിക്കയും തമ്മിൽ നിലനിൽക്കുന്ന ആഴത്തിലുള്ള സൗഹൃദം കൂടുതൽ വികസിക്കുകയാണെന്ന് കേന്ദ്ര വാണിജ്യ, വ്യവസായ, ഉപഭോക്തൃകാര്യ, ഭക്ഷ്യ, പൊതുവിതരണ, ടെക്സ്റ്റൈൽ മന്ത്രി ശ്രീ പിയൂഷ് ഗോയൽ പറഞ്ഞു. ആഫ്രിക്കയിലാണ് മഹാത്മാഗാന്ധി ആദ്യമായി സത്യം, അഹിംസ എന്നീ തത്വങ്ങൾ പ്രവർത്തികമാക്കിയതെന്ന് അദ്ദേഹം പറഞ്ഞു. സ്വാതന്ത്ര്യ സമരങ്ങളിലെ സമാനതകൾ നമ്മുടെ സൗഹൃദത്തിന് അടിത്തറ പാകി.
ആഫ്രിക്കയുമായുള്ള ബന്ധത്തിന് നമ്മുടെ ഗവണ്മെന്റ ഏറ്റവും ഉയർന്ന മുൻഗണന നൽകുന്നുവെന്ന് ശ്രീ ഗോയൽ വ്യക്തമാക്കി. ആഫ്രിക്കയുമായുള്ള ഇന്ത്യയുടെ ബന്ധം വിശ്വാസം, സൗഹൃദം, പരസ്പര ആവശ്യകതകളെ സംബന്ധിച്ച ആഴത്തിലുള്ള ധാരണ എന്നിവയിൽ അധിഷ്ഠിതമാണെന്ന് അദ്ദേഹം പറഞ്ഞു.
ഇരു മേഖലകളും ഒന്നിക്കുമ്പോൾ ലോകജനസംഖ്യയുടെ 1/3 വരുമെന്നതിനാൽ ഇന്ത്യ-ആഫ്രിക്ക പങ്കാളിത്തം മുന്നോട്ടുള്ള യാത്രയിൽ സുപ്രധാന പങ്ക് വഹിക്കുമെന്നും അദ്ദേഹം കൂട്ടിച്ചേർത്തു.
CII-യും EXIM- ബാങ്കും ആഫ്രിക്കൻ രാജ്യങ്ങളുമായി ചേർന്ന് നടത്തുന്ന ഇടപെടലുകൾ ആഫ്രിക്കയിലെയും ഇന്ത്യയിലെയും ജനങ്ങളുടെ ഭാവിയിലും അഭിവൃദ്ധിയിലും നിർണായക പങ്ക് വഹിക്കുമെന്ന് ശ്രീ ഗോയൽ പറഞ്ഞു.
വികസ്വര രാജ്യങ്ങളെ ഭക്ഷ്യ അരക്ഷിതാവസ്ഥയിൽ നിന്ന് കരകയറ്റാൻ പ്രവർത്തിച്ചു വരികയാണെന്നും ഇന്ത്യയിലെയും ആഫ്രിക്കയിലെയും ജനങ്ങൾക്ക് മികച്ച ജീവിത ഗുണനിലവാരവും സമൃദ്ധിയും ഉറപ്പാക്കാനുള്ള ശ്രമങ്ങൾ പുരോഗമിക്കുകയാണെന്നും അദ്ദേഹം പറഞ്ഞു. കൊവിഡ് കാലഘട്ടത്തിൽ വാക്സിൻ-മൈത്രി മുഖേന നടത്തിയ നിരന്തര ഇടപെടലുകളിലൂടെ അഗാധമായ നമ്മുടെ സൗഹൃദം മികച്ച രീതിയിൽ പ്രകടമാക്കാനായിട്ടുണ്ട് എന്നും അദ്ദേഹം കൂട്ടിച്ചേർത്തു.
RRTN/SKY
ധനകാര്യ മന്ത്രാലയം
പ്രധാനമന്ത്രി ഗരീബ് കല്യാൺ പദ്ധതി- ഇതുവരെയുള്ള പുരോഗതി
പ്രധാനമന്ത്രി ഗരീബ് കല്യാൺ പദ്ധതിവഴി 42 കോടിയോളം പേർക്ക് 68, 820 കോടി രൂപയുടെ സാമ്പത്തിക സഹായം ലഭിച്ചു.17, 891 കോടി രൂപ ആദ്യഗഡുവായി പിഎം കിസാൻ പദ്ധതിയുടെ 8.94 കോടി ഗുണഭോക്താക്കൾക്ക് നൽകി.20.65 കോടി വനിത ജൻധൻ അക്കൗണ്ട് ഉടമകൾക്ക് ആദ്യഗഡുവായി 10, 325 കോടിരൂപ നൽകി. 20.63 കോടി വനിത ജൻ ധൻ അക്കൗണ്ട് ഉടമകൾക്ക് രണ്ടാം ഗഡുവായി 10, 315 കോടിയും 20.62 രണ്ട് കോടി വനിത ജൻധൻ അക്കൗണ്ട് ഉടമകൾക്ക് മൂന്നാം ഗഡുവായി 10, 312 കോടിയും നൽകി.വയോജനങ്ങൾ, വിധവകൾ, ഭിന്നശേഷിക്കാർ എന്നീ വിഭാഗത്തിൽ പെട്ട 2.81 കോടി പേർക്ക് രണ്ട് ഗഡുക്കളായി 2814. 5 കോടി രൂപ വിതരണം ചെയ്തു.1.82 കോടി കെട്ടിട നിർമ്മാണ തൊഴിലാളികൾക്ക് 4987.18 കോടി രൂപ ധനസഹായം നൽകി.പ്രധാനമന്ത്രി ഗരീബ് കല്യാൺ അന്ന യോജനക്ക് കീഴിൽ 2020ഏപ്രിലിൽ 37.52 എൽ. എം.ടി ഭക്ഷ്യധാന്യങ്ങൾ 75.04കോടി ഗുണഭോക്താക്കൾക്ക് നൽകി. മെയ് മാസത്തിൽ 74.92 കോടി ഗുണഭോക്താക്കൾക്ക് 37. 46 എൽ എം ടി യും ജൂണിൽ 73.24 കോടി ഗുണഭോക്താക്കൾക്ക് 36.62 ലക്ഷം മെട്രിക് ടൺ ഭക്ഷ്യധാന്യവും വിതരണം ചെയ്തു. പദ്ധതി നവംബർ വരെ, 5 മാസത്തേക്ക് കൂടി ദീർഘിപ്പിച്ചു. ഇതുവരെ 98.31 എൽ എം ടി ഭക്ഷ്യധാന്യങ്ങൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറി.ആത്മ നിർഭർ ഭാരതത്തിനു കീഴിൽ കുടിയേറ്റ തൊഴിലാളികൾക്ക് സൗജന്യ ഭക്ഷ്യ ധാന്യവും കടലയും രണ്ടുമാസത്തേക്ക് ഗവൺമെന്റ് പ്രഖ്യാപിച്ചു. സംസ്ഥാനങ്ങൾ നൽകിയ കണക്ക് പ്രകാരം 2.8 കോടി കുടിയേറ്റ തൊഴിലാളികൾ ഉണ്ട്. 2020 ഓഗസ്റ്റ് വരെയുള്ള കണക്കുപ്രകാരം 2.67 എൽ എം ടി, ഭക്ഷ്യധാന്യം 5.32 കോടി പേർക്ക് കൈമാറി.പ്രധാനമന്ത്രി ഉജ്ജ്വല യോജനക്ക് കീഴിൽ 2020 ഏപ്രിൽ-മെയ് മാസങ്ങളിലായി 8.52 കോടി പാചകവാതക സിലിണ്ടറുകൾ വിതരണം ചെയ്തു. ജൂണിൽ 3.27 കോടിയും ജൂലൈയിൽ1.05 കോടിയും ഓഗസ്റ്റിൽ 0.89 കോടിയും സെപ്റ്റംബറിൽ 0.15 കോടിയും പാചകവാതക സിലിണ്ടറുകളാണ് വിതരണം ചെയ്തത്.ഇ പി എഫ് ഓർഗനൈസേഷനിലെ 36.05 ലക്ഷം അംഗങ്ങൾ തിരിച്ചടയ്ക്കേണ്ടാത്ത അഡ്വാൻസ് തുകയായി ആകെ
9, 543 കോടി രൂപയുടെ ആനുകൂല്യം നേടി.24 ശതമാനം ഇ പി എഫ് വിഹിതം ആയ 2, 476 കോടി രൂപ 0.43 കോടി തൊഴിലാളികൾക്ക് കൈമാറി.മഹാത്മാഗാന്ധി ദേശീയ തൊഴിലുറപ്പ് പദ്ധതിയുടെ വർദ്ധിപ്പിച്ച വേതനനിരക്ക് 01. 4. 2020 മുതൽ പ്രാബല്യത്തിൽ വന്നു . ഈ സാമ്പത്തിക വർഷം 195.21 കോടി മനുഷ്യ തൊഴിൽദിനങ്ങൾ സൃഷ്ടിക്കപ്പെട്ടു. കൂടാതെ വേതന കുടിശ്ശികയും മറ്റും കൊടുത്തു തീർക്കാൻ 59, 618 കോടി രൂപ സംസ്ഥാനങ്ങൾക്ക് കൈമാറി.
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 194.60 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജൂലൈ 28, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 194.60 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
രാജ്യരക്ഷാ മന്ത്രാലയം
ഇൻഡോ-പസഫിക് റീജിയണൽ ഡയലോഗ് 2021: 2021 ഒക്ടോബർ 27 മുതൽ 29 വരെ
ന്യൂഡൽഹി, ഒക്ടോബർ 26, 2021
2018-ൽ ആദ്യമായി നടത്തിയ ഇൻഡോ-പസഫിക് റീജിയണൽ ഡയലോഗ്  ഇന്ത്യൻ നാവികസേനയുടെ പരമോന്നത അന്താരാഷ്ട്ര വാർഷിക സമ്മേളനമാണ്. നാഷണൽ മാരിടൈം ഫൗണ്ടേഷനാണ് ഈ വാർഷിക പരിപാടിയുടെ ഓരോ പതിപ്പിന്റെയും മുഖ്യ സംഘാടകർ. നാവികസേനയുടെ വിജ്ഞാന പങ്കാളിയും നാഷണൽ മാരിടൈം ഫൗണ്ടേഷനാണ്. ഇൻഡോ-പസഫിക്ക് മേഖലയിലെ അവസരങ്ങളും വെല്ലുവിളികളും അവലോകനം ചെയ്യുക എന്നതാണ് IPRD യുടെ ഓരോ പതിപ്പിന്റെയും ലക്ഷ്യം.
2021 ഒക്ടോബർ 27, 28, 29 തീയതികളിൽ മൂന്ന് ദിവസത്തെ ഓൺലൈൻ പരിപാടിയായാണ് IPRD 2021 നടക്കുന്നത്. "21-ാം നൂറ്റാണ്ടിലെ നാവിക തന്ത്ര പരിണാമം: അനിവാര്യതകൾ, വെല്ലുവിളികൾ, മുന്നോട്ടുള്ള വഴി" എന്ന വിശാലമായ പ്രമേയത്തിന് കീഴിൽ ഈ വർഷത്തെ IPRD, എട്ട് നിർദ്ദിഷ്ട ഉപ പ്രമേയങ്ങളിൽ ശ്രദ്ധ കേന്ദ്രീകരിക്കും. എട്ട് ഉപവിഷയങ്ങൾ ഇവയാണ്:
 ഇന്തോ-പസഫിക്കിൽ വികസിച്ചു വരുന്ന നാവിക തന്ത്രങ്ങൾ
 സമുദ്ര സുരക്ഷയിൽ കാലാവസ്ഥാ വ്യതിയാനത്തിന്റെ സ്വാധീനം പരിഹരിക്കുന്നതിന് യുക്തമായ തന്ത്രങ്ങൾ
 തുറമുഖ കേന്ദ്രീകൃത മേഖലാതല കണക്റ്റിവിറ്റിയും വികസന തന്ത്രങ്ങളും
 സമുദ്ര മേഖലാ സഹകരണ അവബോധ തന്ത്രങ്ങൾ
 നിയമാധിഷ്ഠിത ഇൻഡോ-പസഫിക്, നാവിക നിയമപാലനം എന്നിവയുടെ വർദ്ധിച്ചുവരുന്ന സ്വാധീനം
 പ്രാദേശിക പൊതു-സ്വകാര്യ നാവിക പങ്കാളിത്തം പ്രോത്സാഹിപ്പിക്കുന്നതിനുള്ള തന്ത്രങ്ങൾ
 ഊർജ്ജ-അരക്ഷിതത്വവും, ലഘൂകരണ തന്ത്രങ്ങളും
 സമുദ്രത്തിലെ മനുഷ്യ നിർമ്മിതവും അല്ലാത്തതുമായ ആശയക്കുഴപ്പങ്ങൾ അഭിസംബോധന ചെയ്യുന്നതിനുള്ള തന്ത്രങ്ങൾ
യോഗങ്ങൾക്ക് മുന്നോടിയായി ബഹുമാനപ്പെട്ട രാജ്യരക്ഷാ മന്ത്രി, ബഹുമാനപ്പെട്ട വിദേശകാര്യ മന്ത്രി, ബഹുമാനപ്പെട്ട പെട്രോളിയം പ്രകൃതി വാതക മന്ത്രി എന്നിവർ സംസാരിക്കും.
RRTN/SKY
രാഷ്ട്രപതിയുടെ കാര്യാലയം
പൊതുജന സന്ദർശനത്തിനായി രാഷ്ട്രപതി ഭവൻ മ്യൂസിയം ഈ മാസം അഞ്ചിന് തുറന്നു നൽകും
കോവിഡ് 19 നെ തുടർന്ന് 2020 മാർച്ച് 13 ന് അടച്ചിട്ട ഡൽഹിയിലെ രാഷ്ട്രപതി ഭവൻ മ്യൂസിയം ഈ മാസം അഞ്ച് മുതൽ പൊതുജനങ്ങൾക്കായി തുറന്നു നൽകും. എല്ലാദിവസവും സന്ദർശിക്കാനാകും. .
(https://presidentofindia.nic.in/, https://rashtrapatisachivalaya.gov.in/,https://rbmuseum.gov.in/ എന്നി വെബ്സൈറ്റുകൾ വഴി പൊതുജനങ്ങൾക്ക് ഓൺലൈനായി സന്ദർശന സമയം ബുക്ക് ചെയ്യാം. മുൻപുണ്ടായിരുന്നത് പോലെ ഒരാൾക്ക് 50 രൂപ നിരക്കിൽ രജിസ്ട്രേഷൻ ചാർജ് ഈടാക്കും.നേരിട്ട് ടിക്കറ്റ് ബുക്ക് ചെയ്യാനുള്ള സംവിധാനം തത്ക്കാലം ലഭ്യമല്ല.
ഒരു സന്ദർശനവേളയിൽ 25 പേർക്കാണ് അനുമതി. സാമൂഹ്യ അകലം പാലിക്കുന്നതിന്, 9:30 am - 11:00 am, 11:30 am - 1:00 pm, 1:30 pm - 3:00 pm, 3:30 pm - 5:00 pm എന്നീ നാല് സന്ദർശന സമയങ്ങൾ നിജപ്പെടുത്തിയിരിക്കുന്നു. സന്ദർശന സമയത്ത് മാസ്ക് ധരിക്കൽ, ആരോഗ്യ സേതു ആപ്പ് ഡൗൺലോഡ് ചെയ്യൽ തുടങ്ങി കോവിഡ് പ്രോട്ടോക്കോൾ കർശനമായി പാലിക്കണം. കല, ചരിത്രം, സംസ്കാരം എന്നിവയിലെ സംഭവങ്ങളെ ആസ്പദമാക്കിയുള്ള പ്രദർശനങ്ങളാണ് രാഷ്ട്രപതിഭവൻ മ്യൂസിയത്തിന്റെ പ്രത്യേകത.കൂടുതൽ വിവരങ്ങൾക്ക് https://rbmuseum.gov.in/എന്ന ലിങ്ക് സന്ദർശിക്കുക.
മന്ത്രിസഭ
ഇന്ത്യ - ബ്രിട്ടന് ക്യാന്സര് ഗവേഷണ സംരംഭത്തിന് മന്ത്രിസഭയുടെ അംഗീകാരം
കാന്സര് ഗവേഷണ രംഗത്ത് ഇന്ത്യയും ബ്രിട്ടനും തമ്മില് 2018 നവംബര് 14 ന് ഒപ്പുവച്ച ധാരണാ പത്രത്തിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി.
വിശദാംശങ്ങള്
ക്ലിനിക്കല് ഗവേഷണങ്ങള്, ജനസംഖ്യാടിസ്ഥാനത്തിലുള്ള ഗവേഷണം, നൂതന സാങ്കേതിക വിദ്യകള് എന്നിവയില് പ്രമുഖ ഇന്ത്യന് - ബ്രിട്ടന് വിദഗ്ധരെ ഒരുമിച്ച് കൊണ്ടുവന്ന് കാന്സര് പ്രതിരോധം, പരിചരണം, ചികിത്സാ ചെലവ് എന്നീ വിഷയങ്ങളിലെ ഗവേഷണ വെല്ലുവിളികള് കണ്ടെത്തുകയാണ് ഇന്ത്യ - യു.കെ കാന്സര് റിസര്ച്ച് ഇനിഷ്യേറ്റീവിന്റെ ലക്ഷ്യം. കാന്സര് രോഗ ചികിത്സയുമായി ബന്ധപ്പെട്ട ഗവേഷണങ്ങള് ഏറ്റെടുക്കുന്നതിനും ഈ സംരംഭം സഹായം നല്കും.
ധനസഹായ മാതൃക
അഞ്ച് വര്ഷക്കാലത്തേക്ക് ഗവേഷണത്തിനുള്ള സംരംഭത്തിന്റെ മൊത്തം ധനസഹായം 10 ദശലക്ഷം പൗണ്ട്  ഇതില് അഞ്ച് ദശലക്ഷം പൗണ്ട്  ബ്രിട്ടന്റെ വിഹിതവും ബാക്കി അഞ്ച് ദശലക്ഷം പൗണ്ട്  കേന്ദ്ര ജൈവ സാങ്കേതിക വിദ്യാ വകുപ്പ് വഹിക്കും. ധനകാര്യ വര്ഷത്തിന്റെ തുടക്കത്തില് നിലവിലുള്ള നിരക്കിലായിരിക്കും ഫണ്ടിംഗ്.
ഫലങ്ങള്
കാന്സര് ചികിത്സാ ഗവേഷണവുമായി ബന്ധപ്പെട്ട് ഏറ്റവും മികച്ച ഗവേഷകര്, ശാസ്ത്രജ്ഞര്, ആരോഗ്യപരിചരണ സ്ഥാപനങ്ങള് എന്നിവയടങ്ങുന്ന ഒരു മള്ട്ടി ഡിസിപ്ലിനറി ഗവേഷണ രീതി ഒരുക്കുകയാണ് ചെലവു കുറഞ്ഞതും ഗുണനിലവാരം ഉയര്ന്നതുമായി ഈ സംരംഭത്തിന്റെ ലക്ഷ്യം. ഇതിലൂടെ ഡോക്ടറല് ലെവല്, പോസ്റ്റ് ഡോക്ടറല് ലെവല് ഗവേഷകര്ക്ക് ഏറെ സാധ്യതകള് കണ്ടെത്താനാകും. അതിനൂതന സാങ്കേതിക വിദ്യയില് പരിശീലനം സിദ്ധിക്കുക മാത്രമല്ല നേതൃപരമായ പാടവവും ബയോ ഫാര്മ വ്യവസായത്തില് ഉന്നതമായ സ്ഥാനങ്ങളില് അവരെ എത്തിക്കും.
പശ്ചാത്തലം
2018 ഏപ്രില് 18 ന് പ്രധാനമന്ത്രി ശ്രീ. നരേന്ദ്ര മോദിയുടെ ബ്രിട്ടന് സന്ദര്ശന വേളയില് ഇരു പ്രധാനമന്ത്രിമാരും ചേര്ന്ന് പുറത്തിറക്കിയ സംയുക്ത പ്രസ്താവനയുടെ തുടര് നടപടിയാണ് ഇന്ത്യ - യു.കെ കാന്സര് ഗവേഷണ സംരംഭം.
ND MRD- 194
(
പ്രധാനമന്ത്രിയുടെ ഓഫീസ്
പുട്ടപർത്തിയിലെ സായ് ഹിറ ഗ്ലോബൽ കൺവെൻഷൻ സെന്റർ പ്രധാനമന്ത്രി ജൂലൈ നാലിന് ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി ആന്ധ്രാപ്രദേശിലെ പുട്ടപർത്തിയിൽ സായ് ഹിറ ഗ്ലോബൽ കൺവെൻഷൻ സെന്റർ ജൂലൈ 4 ന് രാവിലെ 10:30 ന് വീഡിയോ കോൺഫറൻസിങ് വഴി ഉദ്ഘാടനം ചെയ്യും. ലോകമെമ്പാടുമുള്ള പ്രമുഖരുടെയും ഭക്തരുടെയും സാന്നിധ്യത്തിന് ഉദ്ഘാടന ചടങ്ങ് സാക്ഷ്യം വഹിക്കും.
ശ്രീ സത്യസായി സെൻട്രൽ ട്രസ്റ്റ് പുട്ടപർത്തിയിലെ പ്രശാന്തി നിലയത്തിൽ സായ് ഹിറ ഗ്ലോബൽ കൺവെൻഷൻ സെന്റർ എന്ന പുതിയ സൗകര്യം നിർമ്മിച്ചു. ശ്രീ സത്യസായി ബാബയുടെ പ്രധാന ആശ്രമമാണ് പ്രശാന്തി നിലയം. മനുഷ്യസ്നേഹിയായ ശ്രീ റ്യൂക്കോ ഹിറ സംഭാവന ചെയ്ത കൺവെൻഷൻ സെന്റർ സാംസ്കാരിക വിനിമയം, ആത്മീയത, ആഗോള ഐക്യം എന്നിവ പ്രോത്സാഹിപ്പിക്കുന്നതിനുള്ള കാഴ്ചപ്പാടിന്റെ തെളിവാണ്. വൈവിധ്യമാർന്ന പശ്ചാത്തലത്തിലുള്ള ആളുകൾക്ക് ഒത്തുചേരാനും ബന്ധിപ്പിക്കാനും ശ്രീ സത്യസായി ബാബയുടെ പഠിപ്പിക്കലുകൾ പര്യവേക്ഷണം ചെയ്യാനും ഇത് പരിപോഷിപ്പിക്കുന്ന അന്തരീക്ഷം പ്രദാനം ചെയ്യുന്നു. അതിന്റെ ലോകോത്തര സൗകര്യങ്ങളും അടിസ്ഥാന സൗകര്യങ്ങളും കോൺഫറൻസുകൾ, സെമിനാറുകൾ, സാംസ്കാരിക പരിപാടികൾ എന്നിവ സുഗമമാക്കുകയും ജീവിതത്തിന്റെ എല്ലാ തുറകളിലുമുള്ള വ്യക്തികൾക്കിടയിൽ സംഭാഷണവും ധാരണയും വളർത്തുകയും ചെയ്യും. വിശാലമായ സമുച്ചയത്തിൽ ധ്യാന ഹാളുകൾ, ശാന്തമായ പൂന്തോട്ടങ്ങൾ, താമസത്തിനുള്ള സൗകര്യങ്ങൾ എന്നിവയും ഉണ്ട്.
--ND --
(